आपने कोई कर्मचारी नई कंपनी ज्वाइन करता है तो उसे कंपोजिट डिक्लेयरेशन फॉर्म यानी फार्म-11 भरना होता है। इसके अलावा उसे नई कंपनी को अपने बारे में बेसिक डिटेल देनी होती है। कंपनी कर्मचारी से पुराना यूनीवर्सल अकाउंट नंबर और पुराना पीएफ अकाउंट नंबर भी मांगती है। आपकी नई कंपनी आपकी डिटेल एम्पलॉयर पोर्टल में एंटर करती है और अगर आपका यूएएन आधार और बैंक अकाउंट के साथ सीड कराया गया है और पिछली कंपनी ने इसे वेरीफाई किया है तो अपने आप ऑटो ट्रांसफर का प्रॉसेस शुरू हो जाएगा। इससे आपके पुराने पीएफ अकाउंट का पैसा नए पीएफ अकाउट में आ जाएगा। कर्मचारी को ऑटो ट्रांसफर प्रॉसेस की जानकारी एसएमएस से उसके रजिस्टर्ड मोबाइल नंबर पर दी जाएगी।